प्रधानमन्त्रीका प्रेस सल्लाहकार दहालले दलानसंग भने, प्रधानमन्त्रीज्यूले वार्ताका लागी महन्थ ठाकुर, उपेन्द्र यादव, राजेन्द्र महतो सम्मलीत मधेशी मोर्चालाई आज पत्र पठाउनु भएको छ । अव त्यस भित्र पनि कुन गठवन्धन वा के छ त्यो हामीलाई थाहा भएन, उनले भने । आइतवार मात्रै प्रधानमन्त्री ओलीले नयां शक्ति अभियानको पार्टी घोषणा सभामा बोल्दै आन्दोलनरत गठवन्धनलाइ आफुले आज वार्ताका लागी पत्राचार गरेको बताएका थिए । गठवन्धनका सचिवालय सदस्य केशव झाका अनुसार यस वारेमा गठवन्धनलाई कुनै जानकारी अहिले सम्म छैन । हिजो विराटनगरको एउटा कार्यक्रममा बोल्दै प्रधानमन्त्री ओली आन्दोलनरत पक्षहरुको माग के छ, त्यो आफुलाई थाहा नभएको भन्दै संवादको टेवलमा आएर आफना कुराहरु राख्न आन्दोलनकारीहरुलाई आग्रह गरेका थिए ।
